Diari Oficial de la Generalitat Valenciana


Sumari del DOGV 1121, del 07-08-1989 (1989/814820)

DECRET 3/1989, de 28 de juliol, del President de la Generalitat Valenciana, pel qual es regulen les ajudes a la creació de noves empreses de premsa local o comarcal i inversió o reconversió tecnològica de les existents.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/07/28/3/dof/vci/html**

### Dades del document

Número de DOGV
:   1121

Data del DOGV
:   07-08-1989

Secció del DOGV
:   DISPOSICIONS GENERALS

Número del document
:   1989/814820


Data del document
:   28-07-1989

Organisme emissor
:   Presidència de la Generalitat

Tipus de document
:   Decret

Decret 3/1989, de 28 de juliol, del President de la Generalitat Valenciana, pel qual es regulen les ajudes a la creació de noves empreses de premsa local o comarcal, i inversió o reconversió tecnològica de les existents.  
El dret del ciutadans a ser informats veraçment i el pluralisme informatiu es troben entre els pilars d'una societat democràtica.  
La consciència d'aqueixa realitat fa necessària l'adopció de mesures que contribuesquen al foment de l'activitat informativa.  
En l?observació del panorama dels mitjans de comunicació social reeix la precària situació de les empreses periodístiques d'àmbit local o comarcal, mancades dels recursos econòmics suficients que garantesquen la independència i modernització de la pròpia estructura productiva del mitjà.  
Per tal d'animar la creació de noves empreses de premsa local o comarcal, i de facilitar la modernització de les existents a través de la inversió o reconversió tecnològica, i en atenció a les consideracions anteriors  
DECRETE:  
Article 1  
Es convoquen ajudes per a la creació de noves empreses periodístiques de caràcter local o comarcal i la inversió o reconversió tecnològica de les existents i s'aproven les Bases per les quals es regeix aquesta convocatòria, que s'inclouen com annex d'aquest Decret.  
Article 2  
L?import d'aquestes ajudes serà sufragat amb càrrec a l'aplicació 15.66.44.789.34.569.8 del Pressupost de la Generalitat Valenciana per a l?exercici de 1989.  
DISPOSICIONS FINALS  
Primera  
Es faculta la Direcció General de Mitjans de Comunicació Social per adoptar les mesures necessàries per al desenvolupament d'aquest Decret.  
Segona  
Aquest Decret vigirà l'endemà de la seua publicació en el DOGV.  
València, a 28 de juliol de 1989.  
El President de la Generalitat,   
JOAN LERMA I BLASCO  
ANNEX  
Bases de la convocatòria  
1. Subjectes beneficiaris  
Seran beneficiàries d'aquestes ajudes les empreses de premsa d'àmbit local o comarcal radicades a la Comunitat Valenciana.  
Quedaran excloses d'aquest règim d'ajudes les empreses o entitats editores de les publicacions següents:  
1. Els periòdics diaris.  
2. Els butlletins de les institucions, les publicacions dels partit polítics, associacions religioses, entitats públiques i les de distribució gratuïta.  
3. Les publicacions el contingut de les quals no siga d'informació general.  
Aquestes ajudes seran incompatibles amb les subvencions pels mateixos conceptes amb càrrec als Pressupostos Generals de l?Estat  
2. Objecte  
Són objecte de les ajudes les despeses de constitució i primer establiment i les inversions en equips i sistemes informàtics o d'ofimàtica i equips terminals de sistemes telemàtics, realitzades per les empreses des de l'1 de gener de 1989 fins la data de sol·licitud.  
3. Tipus i característiques de les ajudes  
Les ajudes consistiran en la subvenció parcial de les despeses expressades en la Base 2, i es classificaran en les modalitats següents  
A. Per a la creació de noves empreses periodístiques.  
B. Per a la inversió realitzada per empreses de nova creació existents amb anterioritat, sempre que facen referència a béns del recollits en la Base segona d'aquesta Convocatòria.  
Les ajudes del Tipus A van dirigides a les empreses periodístiques que adopten la forma jurídica de societat mercantil.  
L?import d'aquestes se xifra en un mòdul fix fins un màxim de 450.000 PTA, que es destina al finançament de les despeses de constitució i de primer establiment.  
L?import global d'aquestes ajudes és de 9.000.000 de pessetes  
Les ajudes del Tipus B van destinades a la inversió realitzada per a la posada en marxa de noves empreses o per la reconversió de les existents.  
L?import d'aquestes ajudes vindrà donat per un percentatge sobre el valor de la inversió en equips d'informàtica, telemàtica i ofimàtica, que no podrà ser superior al 50% d'aquella.  
No són susceptibles de subvenció aquelles inversions realitzades mitjançant sistemes d'arrendament financer (leasing).  
L?import global d'aquesta modalitat de subvenció se xifra en 94.231.663 de pessetes.  
4. Documentació  
Les sol·licituds es formularan mitjançant instància, segons model annex, dirigida al Director General de Mitjans de Comunicació Social i hauran d'anar acompanyades dels documents següents.  
Per a les sol·licituds de les ajudes del Tipus A:  
- Còpia autoritzada dels Estatuts Socials, Escriptura de constitució inscrita en el Registre Mercantil, o justificant que s'hi ha presentat.  
- Escriptura de poder del signant de la sol·licitud.  
- Justificant de les despeses originades en la constitució de la societat i primer establiment.  
- Alta de la Llicència Fiscal.  
Per a les sol·licituds de les ajudes del Tipus B:  
- Si el titular és una persona jurídica, còpia autoritzada dels estatuts socials. Si es una societat, escriptura de constitució inscrit en el Registre Mercantil o justificant que s'hi ha presentat. Si el titular de l'empresa és persona física, fotocòpia del DNI.  
- Si el signant de la sol·licitud actua en nom d'altri haurà d'acompanyar el document que acredite l'apoderament.  
- Alta de la Llicència Fiscal, en el cas d'empreses de nova creació, i en els altres casos només el darrer rebut.  
- Memòria i/o projecte de les inversions efectuades, en què se n'exposen els objectius, els aspectes organitzatius i innovadors, el pla en què s'emmarca i tots els extrems que hom desitge fer constar per a una millor valoració del seu interés.  
- Justificant de les despeses realitzades en les inversions objecte de l'ajuda.  
5. Ambit temporal  
Podran sol·licitar ajudes del Tipus A aquelles empreses que es constituesquen durant el període comprés entre l'1 de gener de 1989 i el dia en què finalitze el termini de presentació d'instàncies.  
Podran sol·licitar ajudes del Tipus B les empreses que realitzen inversions durant el període comprés entre l'1 de gener de 1989 i el dia en què finalitze el termini de presentació d'instàncies.  
6. Termini de presentació de sol·licituds  
El termini de presentació de sol·licituds finalitza el 30 de setembre de 1989.  
7. Adjudicació  
Les ajudes es concediran per Resolució del Director General de Mitjans de Comunicació Social, que establirà alhora el mòdul fix i els percentatges de subvenció a la inversió a què es refereix la Base 2 d'aquesta Convocatòria.  
8. Obligacions dels beneficiaris i causes de revocació  
Els beneficiaris hauran de demostrar en el termini de 25 dies hàbils, següents a la notificació de la Resolució d'adjudicació, que estan al corrent de les seues obligacions fiscals i de seguretat social.  
La no acreditació del que disposa l'apartat anterior serà causa de revocació de les ajudes concedides.  
La Direcció General de Mitjans de Comunicació Social podrà comprovar, en qualsevol moment, l?exactitud i veracitat de les dades declarades pels beneficiaris. En el cas que es comprovés la falsedat d'aquestes dades, el sol·licitant perdrà el dret a la subvenció, sense perjudici d'altres responsabilitats a què pogués donar lloc.  
MODEL DE SOL·LICITUD  
Convocatòria d?ajudes per a la creació de noves empreses de premsa local o comarcal i inversió o reconversió tecnològica de les existents  
TABLA


Còpia Permalink ELI